سارس-كوڤ-2

تصغير|تصويرة ب لميكروسكوپ ليليكتروني للسارس-كوڤ-2**سارس-كوڤ-2** هوّا واحد لڤيروس اللي كاينتامي للنوع كوروناڤيروس (بلاتينية :Coronavirus) اللي براصو كينتامي ل لفاميلا ديال **ل[[كوروناڤيريداي]]** (بلاتينية: Coronaviridae). لمرضة اللي كايديرها السارس-كوڤ-2 كاتسما ب كوڤيد- 19.

تسما السارس SARS أولا SRAS حيتاش كايتسبب **فالساندروم التنفسي لمجهد الصعيب**(بلفرونصي :Syndrome Aïgue Respiratoire Sévère) و اللي هو لكوڤيد، و كوڤ حيت كاينتامي للنوع د لكوروناڤيروس، و 2 حيت ديجا كاين السارس-كوڤ-1 اللي كان ف 2003 .

**السارس-كوڤ-2** هو فصيلة د لڤيروسات اللي نورمالمو معروفة بطفرات، فاش هاد طفرة كاتبدل **[[تمرضين|التمرضين]]** د لڤيروس (لقدرة ديالو باش يمرض الضيف ديالو) كاتعطينا طاسيلا جديدة، و ل حد التاريخ فاش تكتب هاد لمقال (نص من مارس 2021) كاين عندو ربعا ديال الطاسيلات اللي معروفين:
* **طاسيلا ديال [[ووهان]]** (لوريجينال) و هيا اللي منتاشرة بزاف
* **طاسيلا ديال [[النݣليز]]** (لقراية على دهاد الطاسيلا بينات باللي كاتنتاشر بزربة ولكن لخطورة مقارنة بالطاسيلات اللولا بقات هيا هيا)
* **طاسيلا ديال [[جنوب إفريقيا]]**
* **طاسيلا ديال [[لبريزيل]]**

## قراية على لفيروس
تصغير|شيما ديال سارس-كوڤ-2 كايوري الشكل و لمكونات د لڤيروس
سارس-كوڤ-2 هو ڤيروس ب لARN، لحمض النووي ديالو مخبي فواحد صاك پروتيني سميتو لكاپسيد اللي كاين عند ݣاع لڤيروسات، زيد على داكشي ان لڤيروس مغطي بواحد لغشا كيعاونو باش يتفيكسا على لمستقبيل ديال السارس ف الرية دالضيف، هاد لغشا كايتكون من بزاف دلبروتينات الي كاتحدد التمرضين د لڤيروس، واللي أهمها هو "لݣليكوپروتين S" و اللي جات من لكلمة "Spike" (ب المغريبية كاتعني :شوكة ولا مسمار) هادي هي اللي كاتفيكسا على المستقبيل ACE-2 : الأنزيم المحويلة للأنجيوطونسين 2 اللي كاين ف لغشا ديال لخلايا ديال الرية داكشي اللي كايفسر علاش الڤيروس كايدوز ب الهوا.

تصغير|لݣليكوپروتين S
**رد لبال:** ACE-2 مكايناش غير ف لخلايا ديال الرية بوحدها ولكن كاينا حتا ف لجهاز لهضمي و ف لقلب و لكلوة ، داكشي علاش لڤيروس يقدر يدوز حتا ب لماكلة ولا بليدين: **<big><u>باش تجنب لڤيروس دير لكمامة و غسل يديك و لماكلة اللي كاتاكول خاصها تكون نقية.</u></big>**

## تضبار على لڤيروس
لفيروس فاش كايضرب بنادم كانلاحضو فلبيولوجي باللي كاينقصو عندو اللمفاويات و كاتزيد عندو نسبة تاع لپروتينات لحرقاوية بحال CRP فالدم.

التيستات باش نديتيكتيو لفيروس كتار، منهوم اللي ديريكت(بحال PCR و تيست أنتيجينيك) و اللي ماشي ديريكت ( بحال السيرولوجي تيست ديال الدم تاع IgM ولا IgG) ولكن التيست لمرجعي هو ل RT-PCR.

تصغير|جبدة نيفية ديال السارس-كوڤ-2
***RT-PCR:**الاجابيات ديالها هي انها هيا لفعالة فيهوم و ممكن نديتيكتيو بيها لفيروس حتا قبل مايبانو الاعراض ولكن لموشكيل ديالها هيا خاصها لوقت لجواب.

**تيست أنتيجينيك:** صالحة فلخمسيام اللولة من بعد مايبانو الاعراض(السخانة) وكاتعطي لجواب فربع ساعة ، هادي خدامة الا كان لفيروس ضاير بين الناس وبغينا لجواب دغية .

الهزان ديال لفيروس غالبا كايكون بالتدخال ديال واحد لعيبة سميتها عويدة-قطن لنيف وكايكون فاللابو.

## لويقاية و الليقاح د لڤيروس
اللي معروف هو انهو الا مكانش التباعد ليجتيماعي واحد لمريض يقدر يدوز لعدوى ل 2,5 دلباشار فخمسيام، وفشهر يقدر يدوزها حتال 400 واحد.
ولكين الا كان التباعد غادي ينقص لعدد ل1,25 دلباشار فخمسيام، و فشهر غايدوزها ل 15 واحد صافي.

164 لابو بداو كايقلبو على الليقاح فلعالام و لكن قلال منهوم اللي قدرو يوصلو للمرحلة ديال ستيعمال، المغريب قرر انهو ينوع من الليقاحات ضد لفيروس بحال أسترازينيكا ديال أكسفورد و سينوفارم ديال الشينوا وهاد جوج دالليقاحات خاصك ديرها جوج مرات باش تكتاسب لمناعة ضد لفيروس.

## مصادر


تصنيف:طب
تصنيف:ڤيروس
تصنيف:مقالات فيها مصدر و 3000 بايت